arnastofnun/IGC-2024 huggingface dataset:
Brennivín

Brennivín er íslenskt brennt vín bruggað úr gerjuðum kartöflum, líkt og vodki, og kryddaður með kúmeni. Það er stundum kallað „svarti dauði“. Brennivín er með 37,5% áfengisinnihald. Flöskurnar eru grænar með svörtum miða með hvítum eða silfruðum hring og nafninu yfir. Inni í hringnum stóð áður skammstöfunin ÁTVR en nú er þar útlínumynd af Íslandi. Tilgangurinn með svarta miðanum var upphaflega sá að gera flöskuna fráhrindandi. Lengst af hefur brennivín þótt vera vondur drykkur, bæði vegna mikils áfengisinnihalds og vegna þess að það var ódýrasta sterka vínið sem fékkst á Íslandi. Þetta orðspor hefur smám saman verið að breytast. Brennivín er nú oftast drukkið sem snafs en áður fyrr var algengt að drekka það blandað með vatni eða kóki.

Heitið brennivín var áður notað um ýmiss konar brennt vín sem danskir kaupmenn fluttu inn til landsins á tímum einokunarverslunarinnar og var yfirleitt bruggað úr rúgi. Áfengishlutfall þessa víns var yfirleitt hátt, því þá mátti selja það á hærra verð miðað við magn, sem gerði flutninginn hagkvæmari. Nafnið er notað í bæði Danmörku ("brændevin") og Svíþjóð ("brännvin") yfir ákavíti.

Upphaflega framleiddi Áfengis- og tóbaksverslun ríkisins íslenskt brennivín, allt frá lokum áfengisbannsins 1. febrúar 1935 til 26. júní 1992 þegar Vífilfell tók við framleiðslunni. Ölgerðin framleiðir nú þennan drykk.
Krummi svaf í klettagjá

Krummi svaf í klettagjá er íslenskt ljóð eftir Jón Thoroddsen, lagið við vísuna er í 4/4 takti í frýgískri tóntegund.
Internet Movie Database

Internet Movie Database (skammstafað IMDb) er vefsíða sem var stofnuð árið 1990. Hún hýsir gagnagrunn um leikara, kvikmyndagerðamenn, kvikmyndir, sjónvarpsþætti og tölvuleiki. Upplýsingarnar eru að mestu aðsent efni frá innskráðum notendum síðunnar. Árið 1998 var "IMDb" keypt af Amazon.
Eggert A. Kaaber

Eggert A. Kaaber (f. 17. janúar 1964) er íslenskur leikari.
Erlendur Eiríksson

Erlendur Eiríksson (f. 22. febrúar 1970) er íslenskur leikari.
Friðrik Friðriksson (leikari)

Friðrik Friðriksson (f. 12. apríl 1972) er íslenskur leikari.
Pros Mund

Pros Mund, "Pros Mundt" (um 1589 – 13. október 1644) var danskur aðalsmaður, sonur Niels Sørensen Mund, sem líklega var frá Mecklenburg, og Inger Prosdatter frá Eiðangri á Þelamörk í Noregi. Kona hans hét Edel Urne og eignuðust þau soninn Johan Mund.

Pros Mund tók þátt í sjóorrustunni við Hamborg 1630 til að reka Hansasambandið frá Lukkuborg. Hann var hirðstjóri á Íslandi 1633-1644. Hann varð varaaðmíráll í Torstensonófriðnum árið 1644 og barðist við Lister Dyb og Kolberger Heide þar sem Danir unnu frægan sigur. Hann fór með sautján skip gegn sameinuðum flota Svía og Hollendinga við Láland 13. október 1644 og missti þar fjórtán skip og týndi lífinu.
Aino Freyja Järvelä

Aino Freyja Järvelä (f. 10. maí 1974) er íslensk leikkona.
.ua

.ua er þjóðarlén Úkraínu.
ÍSL

ÍSL gæti átt við:
Þórdís Arnljótsdóttir

Þórdís Arnljótsdóttir (f. 13. júní 1963) er íslensk leikkona og fréttamaður á Ríkissjónvarpinu.
.eg

.eg er þjóðarlén Egyptalands.
Ármann Jakobsson

Ármann Jakobsson (f. 18. júlí 1970) er prófessor í íslensku og rithöfundur.

Hann útskrifaðist frá Menntaskólanum við Sund árið 1990, lauk svo BA-prófi frá Háskóla Íslands 1993 og MA-prófi 1996. Lauk svo doktorsprófi frá HÍ 2003. Frá því í júlí 2011 hefur hann gegnt stöðu prófessors við íslensku-og menningardeild Háskóla Íslands. Systir hans er Katrín Jakobsdóttir forsætisráðherra.

Á menntaskólaárum sínum komst hann ásamt tvíburabróður sínum Sverri þrisvar í úrslit í Gettu betur og sigraði í þeirri keppni 1990. Árið 1989 var hann í ræðuliði skólans sem sigraði í Morfís-ræðukeppninni. Árið 2001 var Ármann dómari í Gettu betur.

Ármann hefur sent frá sér nokkrar bækur m.a, skáldsögur, barnabækur og fræðibækur.

Ármann hefur sérhæft sig í miðaldabókmenntum og ásamt fræðiskrifum og fræðistörfum var hann kennari við Menntaskólann í Reykjavík 2002-2008. Um vorið 2011 kom út í ritröðinni Íslenzk fornrit hjá Hinu íslenska fornritafélagi konungasagnaritið Morkinskinna í tveimur bindum en Ármann sá um útgáfuna ásamt Þórði Inga Guðjónssyni.
Kira

Kira getur átt við:
Sólveig Pálsdóttir

Sólveig Pálsdóttir (f. 13. september 1959) er íslensk leikkona, kennari og bókmenntafræðingur. Foreldrar Sólveigar eru Björg Ásgeirsdóttir og Páll Ásgeir Tryggvason.
.ru

.ru er þjóðarlén Rússlands.
.id

.id er þjóðarlén Indónesíu.
Sigrún Edda Björnsdóttir

Sigrún Edda Björnsdóttir (f. 30. ágúst 1958) er íslensk leikkona og leikstjóri.

Foreldrar Sigrúnar Eddu eru Guðrún Ásmundsdóttir (f. 1935) leikkona og Björn Björnsson (1933-2008) flugvirki. Sigrún Edda á tvö börn og maki hennar er Axel Hallkell Jóhannesson leikmyndahönnuður.

Sigrún Edda útskrifaðist sem leikari frá Leiklistarskóla Íslands árið 1981. Hún var leikari í Þjóðleikhúsinu frá 1981-1985 og hjá Alþýðuleikhúsinu 1982-1984. Hún hefur verið fastráðin hjá Leikfélagi Reykjavíkur 1981-1982, 1985-1996 og frá 1998. Einnig hefur hún tekið þátt í sýningum Vesturports og Íslenska dansflokksins.

Hún hefur leikið í fjölda sjónvarpsþátta, sjónvarpsleikrita, útvarpsleikrita og kvikmynda og leikstýrt á sviði, í útvarpi og sjónvarpi auk þess sem hún hefur skrifað handrit fyrir sjónvarp. Hún er höfundur barnabókarinnar "Með Bólu í bæjarferð" (2001) og sjónvarpsþáttanna "Bóla" (1991-2001).

Sigrún Edda hefur þrisvar sinnum hlotið Grímuverðlaunin fyrir leik í aðalhlutverki og í janúar árið 2021 var hún sæmd riddarakrossi Hinnar íslensku fálkaorðu.
1622

Árið 1622 (MDCXXII í rómverskum tölum) var 22. ár 17. aldar sem hófst á laugardegi samkvæmt gregoríska tímatalinu en þriðjudegi samkvæmt júlíska tímatalinu sem er tíu dögum á eftir.
Hraundrangi

Hraundrangi er 1075 metra hár fjallstindur á Drangafjalli í Öxnadal. Hann var lengi talinn ókleifur, en 5. ágúst 1956 var hann klifinn af tveimur Íslendingum og einum Bandaríkjamanni, sem voru Sigurður Waage, Finnur Eyjólfsson og Nicholas Clinch. Sagnir höfðu verið um að kista full af gulli væri geymdu upp á tindinum, en sú saga reyndist ekki á rökum reist að sögn klifurmannanna.

Hraundrangi er ekki síst þekktur vegna ljóðs Jónasar Hallgrímssonar, "Ferðalok", sem hefst á línunum „Ástarstjörnu / yfir Hraundranga / skýla næturský.“

Nafnið er oft haft í fleirtölu, Hraundrangar, en það er rangt, enda er dranginn aðeins einn. Drangafjall skilur að Öxnadal og Hörgárdal og Hraundrangi blasir einnig við úr innanverðum Hörgárdal en þeim megin er hann yfirleitt aðeins nefndur "Drangi".
Snæfells- og Dalaprófastsdæmi

Snæfells- og Dalaprófastsdæmi er eitt af 15 prófastsdæmum Íslands. Prófastur er sr. Gunnar Eiríkur Hauksson og prestaköllin eru:

Heimildir.

Upplýsingar um Snæfells- og Dalaprófastsdæmi á kirkjan.is
.mh

.mh er þjóðarlén í Marshalleyjum.
Nýyrði

Nýyrði er nýtt orð yfir hugtak eða hlut. Nýyrðasmiðir nefnast þeir sem annaðhvort starfa í nýyrðanefndum eða koma nýyrðum á framfæri í skrifum sínum.

Íslenskan hefur verið sögð henta mjög til nýyrðasmíða. Konráð Gíslason skrifaði grein í Fjölni árið 1838 sem nefndist: "Ágrip af ræðu áhrærandi íslenskuna". Þar kom hann inn á það hvað Íslendingar (í þessu tilfelli heimspekingar) eiga auðvelt með að finna nýyrði í íslensku fyrir nýjar hugmyndir, en hann segir orðrétt:

Skipting nýyrða.

Nýyrði skiptast í tvo flokka "ný orð" (þ.e.a.s. nýyrði) og svo "nýmerkingar". Nýmerking kallast það þegar gamalt orð fær nýja merkingu (sbr. sími). Stundum eiga nýmerkingar sér erlendar rætur og eru þá nefndar "tökumerkingar" (sbr. berklar).

Ný orð eru ýmist tökuorð eða nýyrði mynduð úr íslenskum orðstofnum. Á meðal nýyrðanna eru þó firn af samsettum orðum sem kallast tökuþýðingar en tökuþýðing er það þegar erlent orð eða orðasamband er þýtt lið fyrir lið, sbr. t.d. „kjarnorka“ (enska: "nuclear energy"), „samviska“ (latína: "conscientia"), „meðvitund“ (enska: "consciousness" úr lat. "conscientia").

Nýyrði Jónasar Hallgrímssonar.

Jónas Hallgrímsson er nokkurs konar faðir nýyrðasmíðinnar íslensku, enda fyrstur til að smíða málinu mörg nýyrði í sama faginu þegar hann þýddi stjörnufræði Ursins. Málið á þýðingunni þykir þýtt og leikandi og er það vegna þess að hann þýðir fræðiheitin á íslensku og nær að fella að málinu. Þau nýyrði sem urðu til þegar hann þýddi Ursin voru t.d. orð eins og:

Jónas segir svo í formála að þýðingu sinni um nýyrði sín: „Ég vonast einnig eftir að önnur betri komi bráðum í stað þeirra, og að þessi litla fjárgata, er eg nú hefi lagt, verði með tímalengdinni að breiðum og ruddum þjóðvegi.“

Dæmi um nýyrði sem festust ekki í sessi.

Oft hafa verið búin til nýyrði sem ekki hafa náð fótfestu í tungumálinu:
Moodle

Moodle er vefhugbúnaður til að búa til námsvefi. Moodle er í stöðugri þróun og sérstaklega hannaður til að styðja við kennsluhætti byggða á félagslegri hugsmíðahyggju.

Moodle er frjáls hugbúnaður og geta allir sem áhuga hafa nýtt sér hann (samkvæmt skilmálum GNU General Public License).

Moodle er smíðað fyrir netþjóna með PHP-túlk og SQL-gagnagrunn (eins og MySQL).

Orðið Moodle var upprunalega hugsað sem skammstöfun fyrir „Modular Object-Oriented Dynamic Learning Environment“ sem fyrst og fremst væri gagnlegt fyrir forritara og kennslufræðinga. Orðið er einnig sögn sem lýsir því að vinna við eitthvað á eitthvað á afslappaðan hátt, eða ánægjulegu fikti sem stundum leiðir til innsæis og sköpunar. Á þennan hátt vísar orðið Moodle bæði til þess hvernig hugbúnaðarlausnin var þróuð og einnig hvernig nemandi eða kennari gætu hugsanlega nálgast nám og kennslu á Netinu.

Tenglar.

Vefur Moodle
Ómar Ragnarsson - Ég er að baka

Ómar Ragnarsson er 45 snúninga hljómplata gefin út af SG - hljómplötum árið 1965.

Á henni syngur Ómar Ragnarsson fjögur barnalög.
Anders Fogh Rasmussen

Anders Fogh Rasmussen (fæddur 26. janúar 1953) er fyrrveradi forsætisráðherra Dana og formaður Venstre. Hann átti sæti á danska þjóðþinginu á árunum 1978 – 2009. Hann gegndi embætti skattaráðherra árin 1987 – 1992. Hann leiddi hægristjórn þar frá 27. nóvember 2001 fram til 5. apríl 2009, var það minnihlutastjórn í samvinnu Venstre og danska íhaldsflokksins og var hún studd af danska þjóðarflokknum.

Anders Fogh Rasmussen tók við stöðu aðalritara NATO 5. apríl 2009 og Lars Løkke Rasmussen tók þá við embætti forsætisráðherra Danmerkur.
Norður-Kasakstanfylki

Norður-Kasakstanfylki (kasakska: Солтүстік Қазақстан облысы, rússneska: Северо-Казахстанская область) er fylki í Norður-Kasakstan. Höfuðborg fylkisins er borgin Petrópavil.
Svanhildur og Sextett Ólafs Gauks - Húrra, nú ætti að vera ball

Svanhildur er 45 snúninga hljómplata gefin út af SG - hljómplötum árið 1967.

Á henni flytur Svanhildur og Sextett Ólafs Gauks fjögur lög.
Geoffrey Rush

Geoffrey Rush (f. 6. júlí 1951) er ástralskur leikari. Hann var fyrsti ástralski leikarinn til að vinna Óskarsverðlaunin fyrir leik sinn í kvikmyndinni "Shine".
Marmarahaf

Marmarahaf (Tyrkneska: Marmara denizi, Nútíma Gríska: "Μαρμαρα̃ Θάλασσα" eða "Προποντίδα") er innhaf í Norðvestur-Tyrklandi, tengt Svartahafi um Bosporussund og Eyjahafi um Dardanellasund. Það aðskilur ásamt fyrrnefndum sundum evrópsku og asísku hluta Tyrklands. Nokkrar eyjar eru í Marmarahafi með marmaranámunum frægu. Hin stærsta þeirra er Marmara (129 km²). Hafið er 277 km langt og 11.140 km² að flatarmáli.
Ómar Ragnarsson - Jói útherji

Ómar Ragnarsson er 45 snúninga hljómplata gefin út af SG - hljómplötum árið 1968. Á henni flytur Ómar Ragnarsson tvö lög.
Shelley Duvall

Shelley Alexis Duvall (f. 7. júlí, 1949) er bandarísk leikkona.
Slý

Slý (að minnsta kosti í Kelduhverfi einnig nefnt slafak) er almennt nafn á grænum, slepjulegum vatnagróðri, sem einkum samanstendur af þráðlaga grænþörungum. Margar hverjar eru aðeins nefndar á latínu, en ættkvíslin "Tetraspora" hefur verið nefnd lækjagörn á íslensku. Sú tegund er mjög algeng, einkanlega í ám og lækjum með lindarvatni, eins og er t.d. í gjánum í Þingvallahrauni. Lækjagarnirnar geta orðið nokkra metra langar og liðast til í straumnum ef einhver er.
.fm

.fm er þjóðarlén Míkrónesíu.
Die Hard 4.0

Die Hard 4.0 (nefnd Live Free or Die Hard í Norður-Ameríku) er fjórða kvikmyndin í "Die Hard kvikmyndaseríunni."

Með hlutverk John McClane, aðalpersónu myndarinnar, fer Bruce Willis rétt eins og í hinum myndunum þremur. "Die Hard 4.0" gerist 19 árum eftir fyrstu "Die Hard" kvikmyndina, og nú tekst John McClane á við hryðjuverkamenn sem ætla að gereyða netkerfi Bandaríkjanna.

Myndin byggir á blaðagreinnni "A Farewell to Arms" ("Vopnin kvödd") eftir John Carlin, sem birtist í tímaritinu Wired árið 1997.
Óðmenn - Spilltur heimur

Óðmenn er 45 snúninga hljómplata gefin út af SG - hljómplötum árið 1970.

Á henni flytja Óðmenn tvö lög. Hljóðritun fór fram í Olympic Sound Studios í London. Tæknimaður, George Chris. Umsjón með hljóðritun (producer), Derek Wadsworth. Ljósmynd á umslagi, Sigurgeir Sigurjónsson.
Jón úr Vör

Jón Jónsson (f. 21. janúar 1917, d. 4. mars 2000) betur þekktur sem Jón úr Vör var rithöfundur, ritstjóri, fornbóksali og fyrsti bæjarbókavörður Bókasafns Kópavogs.
Samúel Jónsson

Samúel Jónsson (15. september 1884 – 5. janúar 1969) var bóndi í Brautarholti í Selárdal í Ketilsdalahreppi í Arnarfirði. Hann er oftast nefndur Samúel Jónsson í Selárdal eða Listamaðurinn með barnshjartað og er einn frægasti alþýðulistamaður sem upp hefur komið á Íslandi í seinni tíð.

Samúel málaði mikið sem ungur maður, en ferill stærri verka hans hófst þegar hann reisti sér kirkju með laukturni á landareign sinni. Það gerði hann þegar sóknarnefndin vildi ekki hafa altaristöfluna sem hann hafði málað í Selárdalskirkju, en kirkjan átti gamla altaristöflu og hún fékk að vera. Samúel gerði einnig frægt líkan af Péturskirkjunni sem og líkan af indversku musteri, sem listasafn ASÍ tók að sér eftir andlát hans. Hann gerði einnig styttu af Leifi heppna og steypti upp eftirmynd af frægum gosbrunni sem er í "Ljónagarðinum" ("Patio de los Leones") í Alhambra á Spáni. Mörg af þessum stærri verkum hans er enn að finna í Selárdal, en hafa legið undir skemmdum frá andláti hans. Í kringum 1998 var stofnað félag um endurreisn og viðhald á listaverkum hans. Sumrin 2004-2007 var farið í miklar endurbætur á listaverkunum.

Samúel eignaðist 3 börn með konu sinni, Salóme Samúelsdóttur. Þau létust öll á unga aldri.
Silný kafe

Silný kafe er kvikmynd sem var samframleidd á Íslandi og Tékklandi. Leikstjóri og handritshöfundur var Börkur Gunnarsson. Myndin var öll tekin í Tékklandi þar sem hún gerist, og aðeins tveir íslendingar birtast í myndinni. Þeir tala dálítið af íslensku sín á milli en þó aðallega á ensku.
1611

Árið 1611 (MDCXI í rómverskum tölum) var ellefta ár 17. aldar og hófst á laugardegi samkvæmt gregoríska tímatalinu en á þriðjudegi samkvæmt júlíska tímatalinu sem er tíu dögum á eftir.
Rachael Taylor

Rachael Taylor (f. 11. júlí 1984) er áströlsk leikkona. Hún hefur leikið í kvikmyndum eins og "See No Evil" (2006) og "Transformers" (2007)
Gísli Örn Garðarsson

Gísli Örn Garðarsson (f. 15. desember 1973) er íslenskur leikari, leikstjóri, kvikmyndaframleiðandi og handritshöfundur. Hann ólst upp í Noregi þar byrjaði hann leiklistarferilinn sinn. Hann komst inn í listaháskóla á Íslandi árið 1997 og útskrifaðist árið 2001.
Guðmundur Ólafsson

Guðmundur Ólafsson getur átt við:
Hallmar Sigurðsson

Hallmar Sigurðsson ( 21. maí 1952 - 30. janúar 2016) var íslenskur leikari og leikstjóri. Hann var leikhússtjóri Borgarleikhússins frá 1987-1991.

Æviágrip.

Hallmar fæddist á Húsavík og foreldrar hans voru Sigurður Hallmarsson skólastjóri og Herdís Birgisdóttir húsmóðir.

Hann lauk stúdentsprófi frá Menntaskólanum á Akureyri árið 1972, BA prófi í leikhús- og listfræðum frá Stokkhólmsháskóla árið 1976, leikstjórnarnámi frá Dramatiska Institutet (DI) í Stokkhólmi 1978 og MA gráðu í mennta- og menningarstjórnun frá Háskólanum á Bifröst árið 2008.

Að loknu námi starfaði Hallmar sem leikari, leikstjóri, við leikritun og sem leiklistarkennari í Svíþjóð og á Englandi. Hann var leikstjóri hjá Sænska ríkisleikhúsinu í Örebro, við leikhúsið í Harnesönd og starfaði einnig sem sérfræðingur við leiklistardeild BBC í London.

Hallmar starfaði lengi sem leikstjóri hjá Útvarpsleikhúsinu, Þjóðleikhúsinu, Leikfélagi Reykjavíkur, Leikfélagi Akureyrar, Leikfélagi Húsavíkur og við Listaháskóla Íslands. Hann var leikhússtjóri Leikfélags Reykjavíkur frá 1987 til 1991.

Hallmar varð síðar fastráðinn leikstjóri við Þjóðleikhúsið. Hann leikstýrði nokkrum uppfærslum við Þjóðleikhúsið í Ljubljana í Slóveníu. Hann var verkefnisstjóri leiklistar við Ríkisútvarpið um sjö ára skeið og umsjónarkennari í Prisma – samstarfsverkefni LHÍ og Háskólans á Bifröst.

Síðustu æviár sín var Hallmar framkvæmdastjóri Arkitektafélags Íslands.
Algonkinsk tungumál

Algonkísk tungumál eru norður amerísk frumbyggjamál. Þau telja um 30.
1693

Árið 1693 (MDCXCIII í rómverskum tölum) var 93. ár 17. aldar sem hófst á fimmtudegi samkvæmt gregoríska tímatalinu en sunnudegi samkvæmt júlíska tímatalinu sem er tíu dögum á eftir.
Rófa

Rófa er aftasti hluti hryggdýrs og er í beinu framhaldi af rófubeini þess. Dindill er stutt rófa sauðkinda eða sela. Rófa hunda nefnist skott, en einnig rófa músa, katta og refa. Tagl er stertur á hrossi með tilheyrandi hárskúf. Hali er rófa einkum á nautgripum, einnig ösnum, músum, rottum og ljónum o.fl. Stél er afturhluti fugls. Fiskar eru með sporð.
Angáríska

Angáríska ("Angaur") er malay-pólýnesískt tungumál sem er talað í Angaríu, svæði sem er í Palá. Angáríska er opinbert tungumál í Palá, en þar er einnig töluð enska og japanska.
Ásgarður (hverfi)

Ásgarður eða goðahverfið er heiti á hverfishluta í miðborg Reykjavíkur í brekkunni neðan við Skólavörðuholtið (suð)vestanmegin. Svæðið markast af Óðinsgötu/Urðarstíg í vestri og suðri, Njarðargötu í austri og Skólavörðustíg í norðri. Heiti hverfisins kemur til af því að allar göturnar heita í höfuðið á goðum og gyðjum í norrænni goðafræði. Stundum hefur hverfið verið kallað "guðlastið".

Hverfið er fyrst og fremst íbúðahverfi, að Skólavörðustígnum undanskildum, en þar var lengi vel mikið af atvinnuhúsnæði í bland. Miklu af þessu húsnæði var breytt í íbúðarhúsnæði í upphafi 21. aldar en enn er þó töluvert af fyrirtækjum í hverfinu, einkum við Óðinsgötu og Freyjugötu. Á mörkum Óðinsgötu, Týsgötu og Þórsgötu er lítið torg, Óðinstorg. Annað stórt opið svæði er leikvöllurinn við Freyjugötu.

Árið 2002 stakk Eva María Jónsdóttir, dagskrárgerðarkona, upp á því að þrjú torg yrðu búin til/endurheimt við Óðinsgötu; Óðinstorg við Þórsgötu, Freyjutorg við Freyjugötu og Baldurstorg við Baldursgötu. Óðinstorgi hefur verið breytt í torg á sumrin sem hluta af verkefninu „Torg í biðstöðu“ frá 2011. Baldurstorg var búið til árið 2010 og götum þar breytt í vistgötur. Freyjutorg var gert árið 2018 og lokið var við breytingar á Óðinstorgi árið 2020.

Götur.

Götur í Ásgarði eru Baldursgata (að hluta), Bragagata, Freyjugata (að hluta), Haðarstígur, Lokastígur, Njarðargata, Nönnugata, Óðinsgata, Týsgata, Urðarstígur, Válastígur og Þórsgata.
Armenska

Armenska er indóevrópskt tungumál sem talað er í Armeníu og í Nagornó-Karabak. Armenska hefur eigið ritmál og eigið stafróf og er áhugavert í augum málfræðinga vegna sérstakrar hljóðfræðilegrar þróunar. Armenska er talin sérstök grein innan indóevrópskra tungumála. Málið á langa bókmenntahefð og er elsti textinn á armensku biblíuþýðing frá fimmtu öld. Nafnorð hafa ekkert málfræðilegt kyn en aftur á móti 7 föll. 40 % orðaforðans er írönsk tökuorð.
Sigþór Júlíusson

Sigþór Júlíusson (27. apríl 1975) er fyrrverandi knattspyrnumaður sem lék í stöðu varnarmanns. Sigþór lék upp yngri flokka Völsungs. Hann hefur leikið með KA, KR og Val, en hann varð Íslandsmeistari með KR árin 1999, 2000, 2002 og 2003. Sigþór fór síðar til Vals en snéri aftur til KR 31. júlí 2006. Hann var lengi meiddur á tímabilinu 2007, en snéri til baka undir lok þess. Sigþór hætti knattspyrnuiðkun eftir tímabilið 2007.
Ungmennafélag Grindavíkur

Ungmennafélag Grindavíkur er íþróttafélag í Grindavík, stofnað árið 1935. Knattspyrnulið beggja kynja leika í efstu deild, Pepsi deildinni. Karlalið körfuboltans hefur þrisvar hampað Íslandsmeistaratitlinum og kvennaliðið einu sinni.
Assamíska

Assamíska ("অসমীয়া") er indóíranskt tungumál sem er talað í héraðinu Assam á Indlandi. Assamíska tilheyrir austurgrein indóarísku málanna, sem er töluð aðalega í fylkinu Assam í Indlandi þar sem það er opinbert tungumál fylkisins. Það er austasta tungumál indóarísku málanna og er talað af yfir 13 milljón manns.
Norman Malcolm

Norman Malcolm (1911 í Selden í Kansas – 1990) var bandarískur heimspekingur.

Malcolm lauk doktorsgráðu frá Harvard-háskóla. Árið 1938 dvaldi hann í Cambridge á Englandi þar sem hann kynntist Ludwig Wittgenstein. Hann sat fyrirlestra Wittgensteins um undirstöður stærðfræðinnar en vinátta hélst milli þeirra æ síðan. Árið 1940 tók þáði hann stöðu við Princeton-háskóla.

Malcolm gegndi herþjónustu á árum síðari heimsstyrjaldarinnar. Hann var í bandaríska sjóhernum á árunum 1942 til 1945. Að stríðinu loknu þáði hann kennslustöðu við Cornell-háskóla þar sem hann kenndi heimspeki í rúman áratug (1947-1958). Árið 1958 flutti Malcolm til Englands.

Malcolm er þekktur fyrir að halda því fram að heimspeki heilbrigðrar skynsemi og heimspeki hversdagsmáls séu ein og sama spekin. Hann var rammur andstæðingur kenninga G.E. Moores um þekkingu. Malcolm var ekki efahyggjumaður en honum þótti rök Moores gegn efahyggju bæði óskýr og ófullnægjandi.
Listi yfir tungumálakóða í ISO 639-1

ISO 639 hefur þrjár tegundir af tungumálakóðum. Eftirfarandi er listi yfir tungumálakóða í ISO 639-1. Til hliðsjónar er gefin upp upplýsingar um ISO 639-2 og ISO 639-3 tungumálakóðana, en þeir eru lengri en ISO 639-1.
Trúarheimspeki

Trúarheimspeki er undirgrein heimspekinnar sem fjallar um eðli trúarbragða og guðstrúar, um eðli og tilvist guðs, um bænir og bölsvandann og tengsl trúar og trúarbragða annars vegar og siðfræði og vísinda hins vegar. Stundum er trúarheimspeki talin vera undirgrein frumspekinnar.
Avarska

Avarska ("MагӀарул MацӀ") er opinbert tungumál Dagestan í Kákasus. Hún er kákasískt tungumál.
Koss

Koss er það þegar vörum er þrýst að öðrum sem tjáning ástar eða hlýju, af virðingu eða til kveðju. Margir prímatar sýna atferli sem líkist kossum. "Fingurkoss" er það þegar menn kyssa í lófa sér og blása honum í átt að þeim sem á að hljóta hann.

Fræðimenn eru ekki sammála um það hvort það að kyssa sé manninum eðlislægt eða hvort það er lærð hegðun.
Svartþröstur

Svartþröstur (fræðiheiti: "Turdus merula") er þrastartegund sem er algeng um alla Evrópu og Asíu sunnan norðurheimskautsbaugs.

Svartþröstur er afar algengur víða í Evrópu en nýlegur landnemi á Íslandi. Hér verpir hann meðal annars á innnesjum svo sem í Reykjavík og er talið að varpstofn hans á höfuðborgarsvæðinu sé á bilinu 60 til 100 pör. Hann er meðal annars nokkuð algengur í Laugardalnum og má sjá hann þar allan ársins hring.

Karlfuglinn er alsvartur og eftir fyrsta veturinn með gulan eða appelsínugulan gogg og áberandi gulan hring í kringum augun, en kvenfuglinn er brúnmóleitur með fölgulan gogg. Svartþröstur er litlu stærri en skógarþröstur. Svartþrestir eru á bilinu 23 – 29 cm á lengd og vega um 125 grömm.
Omar Bongo

El Hadj Omar Bongo Ondimba (f. Albert-Bernard Bongo, 30. desember 1935 – 8. júní 2009) var forseti Gabon frá 1967 til dauðadags. Hann var yngsti ríkjandi forseti þegar hann tók við embætti aðeins 31 árs gamall eftir lát þáverandi forseta, Leon M'ba sem hafði verið við völd frá því landið fékk sjálfstæði. Þegar Gnassingbé Eyadéma, forseti Tógó, lést árið 2005 varð Bongo sá Afríkuleiðtogi sem lengst hafði verið við völd. Þegar Bongo lést var hann fimmti þaulsætnasti þjóðarleiðtogi heims.
1690

Árið 1690 (MDCXC í rómverskum tölum) var 90. ár 17. aldar sem hófst á sunnudegi samkvæmt gregoríska tímatalinu en miðvikudegi samkvæmt júlíska tímatalinu sem er tíu dögum á eftir.
Staðará

Staðará getur verið:
D (aðgreining)

D getur átt við eftirfarandi:
.an

.an er þjóðarlén Hollensku Antillaeyja
.bj

.bj er þjóðarlén Benín.
.bu

.bu var þjóðarlén Búrma (nú Mjanmar) en var lagt niður þegar nafni landsins var breytt. Þjóðarlén Mjanmar er .mm